Tavernebaas vas, R5 m. se drank gekonfiskeer | Netwerk24
Deur Malibongwe Dayimani, News24 25 Januarie 2021 19:30
Hy sê drie mans is in hegtenis geneem omdat hulle die inperkingsregulasies oortree het deur drank te verkoop.
Pres. Cyril Ramaphosa het op 28 Desember die inperking tot vlak 3 verander en gesê drankmisbruik plaas onnodige druk op die gesondheidsdienste. Dié inperkings is vroeër die maand tot 15 Februarie verleng.
Kinana sê die inhegtenisnemings en beslaglegging is gedoen danksy 'n inligtingsgedrewe optrede waarby verskeie polisie-eenhede betrokke was.
Volgens Kinana het die polisie ondersoek ingestel nadat inwoners van uitbreiding sewe van die Msobomvu-township gekla het omdat die eienaar van 'n plaaslike kuierplek die regulasies geïgnoreer het.
Die polisie het die taverne twee weke lank dopgehou voordat hulle Saterdag toegeslaan het, die drie mans in hegtenis geneem en op R5 miljoen se drank beslag gelê het. Die drie sal binnekort in die hof verskyn.